Vier ‘jonk wees’ met LAPA Uitgewers | News24
Vier ‘jonk wees’ met LAPA Uitgewers
LAPA Uitgewers bied vandeesmaand ’n smorgasbord van kinderverhale aan Kouga Express-lesers. Foto:VERSKAF
LAPA Uitgewers bied vandeesmaand ’n smorgasbord van kinderverhale aan Kouga Express-lesers.
Eerste op die boekrak is Kattekwaad uit die pen van Susan Ongansie en Linki Lutz. Die boek, geskik vir kleuters van drie jaar, gaan oor die kat Mietsie, wat na haar boetie, Maans, opsoek is. Dié klankryke prenteboek met sy eenvoudige, maklik verstaanbare teks en oulike refrein is perfek vir hardop voorlees.
Volgende op die rak is Prinses Klara en die Krokodil deur Laura Amy Schlitz en Brian Floca, Spaghetti tussen jou tone geskryf deur Jaco Jacobs en Alex van Houwelingen, asook Die wonderwêreld van My liggaam deur Jaco Jacobs en Fanie Viljoen. Al die boeke is ge-skik vir jong lesers van sewe jaar en ouer.
Ywerige lesers van nege jaar en ouer kan die wonderwêreld van die Pagel-sirkus ontdek in Die Leeutemmer se Assistent, geskryf deur Solet Scheeres en Marjorie van Heerden. In die boek beland Martjie saam met ’n leeu in een van die Pagel-sirkus se treintrokke - en nadat sy die mense van die sirkus leer ken, weet sy dat haar lewe nooit weer dieselfde sal wees nie. Hierdie aangrypende, aksie-belaaide verhaal is losweg op die geskiedenis van die beroemde Pagel-sirkus geskoei.
Olivia se olifant deur Sylvia Jacobs, voltooi die boekrak. Die boek handel oor Olivia Oli-vier wat op die oggend van haar tiende verjaardag ’n verwarde olifant op haar voorstoep gekry het. Oliva se olifant is ’n betowerende storie oor ’n ongewonde vriendskap tussen ’n dogtertjie en haar olifiant.
Om vir die prys in aanmerking te kom, vind die artikel op die Kouga Express Facebook-blad - Kouga Express Newspaper - en vertel ons watter boeke jy graag wil wen. Die kompetisie sluit om 12:00 op 12 April.
Vir meer inligting, kontak Monique Basson by 042 293 2973 of Monique.Basson@media24.com.